**ŽIEMINĖS STRIUKĖS**

**TECHNINĖ SPECIFIKACIJA**

|  |  |
| --- | --- |
| **Rodiklio pavadinimas, dimensija** | **Rodiklio reikšmė** |
| 1. Įsigyjamos prekės | Tamsiai mėlynos spalvos vyriško ir moteriško modelių žieminės striukės su antsiuvais ir užrašais (toliau – striukės). |
| 2. Pagrindinio audinio spalva | Audinio spalva turi būti artima pagal PANTONE TEXTILE spalvų katalogą kodui 19-4024 TPX. |
| 3. Reikalavimai gaminių konstravimui | Gaminio konstravimui turi būti panaudoti standarto LST EN ISO 8559-1:2021 „Drabužių dydžių žymėjimas. 1 dalis. Kūno matavimui skirtos antropometrinės apibrėžtys“ arba kito lygiaverčio standarto duomenys. Esant būtinybei, gali būti pareikalauta sukonstruoti ir pagaminti nestandartinių dydžių drabužių, neviršijant 2% užsakyto kiekio. Moteriški gaminiai nuo vyriškų gaminių skiriasi užsegimo kryptimi ir drabužių konstravimu. |
| 4. Reikalavimai gaminių dydžių nustatymui | Turi atitikti LST EN 13402-3 :2017 standarto ( Drabužių dydžių žymėjimas. 3 dalis. Dydžių ženklinimas pagal kūno matmenis ir intervalus) arba lygiaverčio standarto reikalavimus normalaus kūno sudėjimo figūrai. |
| 5. Gaminių dydžiai | Pateikti 6,7 lentelėse. Tikslūs kiekiai su dydžių skale pateikiami gamintojui kiekvieno užsakymo metu. |
| 6. Gaminių matų lentelės | Matų lentelės derinamos su tiekėju po sutarties pasirašymo. |
| 7. Audinių techninės charakteristikos | Striukių siuvimui naudojamas audinys turi atitikti technines charakteristikas pateiktas 1 lentelėje. Striukių pamušalas turi atitikti technines charakteristikas pateiktas 2 lentelėje. Neleidžiami detalių atspalviai.  Tiekėjas per 30 dienų nuo sutarties pasirašymo privalo suderinti su Užsakovu priešgamybinius pavyzdžius ir gaminiuose naudojamų visų audinių, pagalbinių medžiagų ir furnitūros pavyzdžius. Suderinti pavyzdžiai privalo būti patvirtinti abiejų šalių atstovų parašais. |
| 8. Reikalavimai siuvimo siūlams | Siuvimo siūlai turi būti armuoti poliesteriniai arba ne blogesnės kokybės, neblunkantys. Jų spalva turi atitikti pagrindinio audinio spalvą. |
| 9. Reikalavimai siuvimo siūlėms | Siuvimo siūlų storis ir dygsnių tankumas turi užtikrinti siūlės stiprumą. Visų siūlių galai turi būti užtvirtinti. Siūlės turi užtikrinti atsparumą vandens skverbimuisi. Tuo tikslu striukės ir gobtuvo siūlės, dėl kurių nesandarumo vanduo gali patekti į gaminio vidų, iš vidinės pusės sandarintos specialia juosta, kuri klijuojama karštuoju būdu. Sandarinimo juostos plotis ne siauresnis, nei 2,2 cm. |
| 10. Reikalavimai furnitūrai | Gaminio siuvime panaudota furnitūra (siūlai, sagos, kibūs tekstiliniai užsegimai, spaudės, ir pan.) turi būti derančios prie gaminių spalvos ir patikimai tarnauti dėvėjimo metu ( spaudės negali atsisegti ar iškristi, užtrauktukai negali neužsisegti, elastinės juostos ir virvutės negali prarasti elastingumo ir pan.) Visi užtrauktukai panaudoti juodos arba tamsiai mėlynos spalvos plastikiniai su metalinėmis galvutėmis. Reikalavimai pateikti 3-4 lentelėse. |
| 11. Kokybiniai reikalavimai | Gaminiai turi būti geros konstrukcijos- nevaržyti judesių.  Gaminys turi turėti gerą prekinę išvaizdą, jo porinės detalės ir jų išdėstymas turi būti simetriški. Gaminio kokybė turi atitikti bendrus tos kategorijos gaminiams keliamus reikalavimus. |
| 12. Audinių ir siuvimo priedų kokybę bei atitikimą techniniams reikalavimams patvirtinantys dokumentai | 1. Konkurso dalyvis, kartu su pasiūlymo dokumentais, privalo pateikti siūlomo gaminio pagrindinės medžiagos, pamušalo ir pamušalo pastiprinimo medžiagosbandymų, atliktų notifikuotoje akredituotoje laboratorijoje, protokolų kopijas. Pirkėjo atskiru reikalavimu konkurso laimėtojas privalės pateikti laboratorijos protokolų originalus, patvirtinančius, kad prekė atitinka Pirkėjo nustatytus techninius reikalavimus, nurodytus prekės techniniuose aprašymuose.  2. Konkurso dalyvis turi pateikti siūlomos prekės furnitūros (užtrauktukų, kibaus tekstilinio užsegimo) gamintojų bandymų protokolus.  Bandymų metodai turi atitikti techniniuose reikalavimuose nurodytus (arba lygiaverčius) bandymo metodus, o reikšmės turi būti ne blogesnės už reikalaujamas reikšmes.  3. Pirkėjui, kilus pagrįstų abejonių dėl tiekėjo gaminio ar medžiagų charakteristikų ar kokybinių rodiklių, pirkėjas turi teisę atlikti nepriklausomą pateiktų pavyzdžių tyrimą pasirinktoje akredituotoje laboratorijoje, savo lėšomis, o Tiekėjas privalo pateikti tiek pavyzdžių, kiek reikalinga kontroliniams tyrimams atlikti. Kontrolinių tyrimų rezultatai neginčijami ir laikomi galutiniais. Tiekėjo pasiūlymas atmetamas, kaip neatitinkantis techninės specifikacijos, jeigu bent vienas kontrolinių tyrimų rezultatas blogesnis už techninėje specifikacijoje nurodytus minimalius reikalavimus. Esant nepriklausomos laboratorijos tyrimų rezultatams blogesniems už tiekėjo pasiūlyme nurodytas reikšmes, iš Tiekėjo gali būti pareikalauta apmokėti visas Pirkėjo su tuo patirtas išlaidas. |
| 13. Gaminių ženklinimas, reikalavimai vidinėms etiketėms | Kiekvienas gaminys turi būti paženklintas ir pažymėtas pagal Lietuvos Respublikoje galiojančią tvarką. Gaminio vidinėje etiketėje turi būti neišplaunamais dažais nurodytas gamintojas, dydis, audinio sudėtis, pagaminimo metai, priežiūros ženklų simboliai pagal LST EN ISO 3758:2023 arba lygiaverčius standartus. Etiketė ir jos prisiuvimo vieta derinama su Užsakovu po sutarties pasirašymo, tvirtinant priešgamybinį pavyzdį. |
| 14. Reikalavimai gaminių ženklinimui prikabinamomis etiketėms | Ant kiekvieno gaminio turi būti patikimai pritvirtinta popierinė etiketė, kurioje turi būti nurodytas gamintojas, gaminio pavadinimas, dydis. Etiketė tvirtinama taip, kad maišelyje matytųsi išvardinta visa informacija. Etiketė ir jos tvirtinimo vieta derinama su Užsakovu po sutarties pasirašymo, tvirtinant priešgamybinį pavyzdį. |
| 15. Atsarginės detalės | Prie kiekvieno gaminio turi būti pridėtas atsarginių sagų (spaudžių) komplektas. |
| 16. Gaminių pakavimas | Kiekvienas gaminys turi būti tvarkingai sulankstytas, supakuotas į skaidrų, patvarų, polietileno maišą su daugkartinio užklijavimo (atsegimo/užsegimo) juostele. |
| 17. Pakavimas į dėžes | Maišai su gaminiais turi būti supakuoti į kartonines dėžes. Ant dėžės turi būti nurodyta dėžėje esančių gaminių (prekių) pavadinimas, kiekis, dydis. |
| 18. Reikalavimai pakavimo dėžėms | Vienoje dėžėje turi būti tik vieno modelio, dydžio gaminiai. Vienos dėžės su gaminiais (prekėmis) svoris neturi viršyti 10 kg. |
| 19. Modelio aprašymas | Striukės modelis yra pavaizduotas eskizuose. Esant neatitikimų tarp brėžinio ir aprašymo, pirmenybė teikiama aprašymui.   1. Striukė siuvama su įsiūtu trikotažiniu tinklelio tipo pamušalu ir išsegamu šiltalu. Striukės gamybai naudojamo tinklelio tipo pamušalo ir šiltalo techniniai rodikliai pateikti 2 lentelėje. 2. Striukė tiesaus silueto su papetėmis ir stovės tipo apykakle, prisegamu gobtuvu. 3. Striukė priekyje užsegama iš abiejų galų atsegamu vandeniui atspariu užtrauktuku, paslėptu po priesiuvu. Priesiuvas užsegamas 5-iomis juodos spalvos Ø 12,0 ± 1,0 mm spaudėmis (spaudės paslėptos). 4. Prie priekio užsegimo puselės (vyriškoms striukėms prie dešinės, moteriškoms- prie kairės) iš vidinės pusės (po užtrauktuku) prisiūtas 3,0 ± 0,3 cm pločio priesiuvas (priekio užsegimo užtrauktuko padengimas iš vidinės pusės), viršuje apgaubiantis užtrauktuko galvutę 2,5-3,0 cm. 5. Krūtinės aukštyje po priesiuvu – vertikalia kryptimi išsiūta įleistinė kišenė užsegama užtrauktuku (kišenės angos ilgis 18,0 ± 0,5 cm). Kišenės anga nupeltakiuota aplink 0,1 - 0,2 cm pločio peltakiu. 6. Ant išorinės priekio užsegimo priesiuvo detalės, viename aukštyje su papetės linija, prisiuvama velkė, skirta movos ženklui prisegti. Velkės plotis – 4,3 ± 0,2 cm, ilgis – 13 ± 0,5 cm. Velkės apačia iš abiejų pusių nusmailėja 45º kampu ir pritvirtinama prie priesiuvo įmušta spaude (spaudė juodos spalvos Ø12,0 ± 0,1 mm), slaptai. Velkės kraštai peltakiuoti 0,1-0,2 cm atstumu nuo krašto. 6 cm aukščiau velkės prisiūta kilpa vaizdo registratoriui tvirtinti. Kilpa iš dvigubo pagrindinio audinio, pastandinta klijine medžiaga. 7. Priekio kairėje pusėje 2 cm (±0,2 cm) virš papetės prisiuvimo siūlės ir 5 cm (±0,2 cm) atstumu nuo užtrauktuko prisiūta "VELCRO" juostos švelni pusė užrašui "PROBACIJOS TARNYBA" tvirtinti, matmenys: 3 x10 cm (±0,2 cm). Striukės gaminamos su nusegamu skiriamuoju užrašu. Užrašas „PROBACIJOS TARNYBA“ atspaudžiamas karštuoju būdu, geltonos spalvos didžiosiomis raidėmis ant pagrindinio audinio juostelės, prie kurios 0,2-0,3 cm siūle prisiūta “VELCRO” juostos šiurkšti pusė. 8. Priekio dešinėje pusėje 2 cm (±0,2 cm) virš papetės siūlės ir 5 cm (±0,2 cm) atstumu nuo užtrauktuko prisiūta 2,0x10 cm (±0,2 cm) "VELCRO" veltinio juostelė pavardės juostelei tvirtinti. 9. Liemens srityje abiejose pusėse – įstriža kryptimi išsiūtos įleistinės kišenės užsegamos vandeniui atspariais užtrauktukais (kišenės angos dydis – vyriškose striukėse - 21( ± 0,5) cm, moteriškose striukėse - 19( ± 0,5) cm, kurie uždengiami 2,0 ± 0,3 cm pločio lystelėmis. Kišenių angos nupeltakiuotos aplink 0,1 - 0,2 cm pločio peltakiu. Striukė nugaroje su atskirai kirpta papete, apačioje šiek tiek prailginta, lanko formos. 10. Striukės apykaklė stovės tipo. Vidinė stovės dalis – iš juodos spalvos šiauštos trikotažinės medžiagos (fliso), (medžiagos pluoštinė sudėtis – 100 % poliesteris arba kita lygiavertė, paviršinis tankis – 270 ± 20 g/m²). 11. Striukė siuvama su gobtuvu, kuris nusegamas vandeniui nelaidžiu užtrauktuku, uždengtu 2,5 ± 0,3 cm pločio lystele. Gobtuvas siuvamas su daigstytu pamušalu ir pašiltinimu. 12. Gobtuvo priekio kraštai tvirtinami prie striukės stovės spaudėmis, kurios uždengiamos 5,0 ± 0,5 cm pločio prisiūtomis lystelėmis (ant stovės išorinės dalies priekyje suformuotomis kišenėmis, kurių viduje prisegami gobtuvo priekio kraštai, matuojama plotis užsegus priesiuvą). 13. Striukės gobtuvas (su lanko formos snapeliu). Gobtuvo apimčiai reguliuoti, į kraštą įverta guminė virvelė. Guminė virvelė reguliuojama per dvi tamsinto metalo akutes ir fiksatorių su dviem akutėmis. Gobtuvo gylis reguliuojamas guminės virvelės ir vienos akutės fiksatoriaus su žiedeliu pagalba. Fiksatorius tekstilinės juostelės pagalba pritvirtintas prie gobtuvo. 14. Į striukės ir apykaklės sujungimo siūlę iš vidinės pusės įsiūta 7 – 8 cm ilgio pakabos juostelė iš dvigubo pagrindinio audinio. 15. Rankovės dvisiūlės, įsiūtinės. Rankų judesių patogumui užtikrinti, alkūnės srityje suformuoti įsiuvai. Įsiuvai nupeltakiuoti 0,1 – 0,2 cm pločio peltakiu. 16. Ant dešinės ir kairės rankovės, žasto srityje prisiūtos uždėtinės kišenės, užsegamos vandeniui atspariais užtrauktukais. Užsegus užtrauktuką, jo galvutė uždengiama kišenėle. Kišenių išmatavimai: aukštis (matuojamas aukščiausias taškas) 23,0 ± 1 cm, plotis (matuojamas apačioje) 22 ± 1 cm (moteriškuose -19 ± 1 cm). Kišenės angos ilgis – 20,5 ± 1 cm. Kišenės prisiuvamos 0,1 - 0,2 cm pločio peltakiais. 17. Ant kišenės prisiuvama stačiakampio formos, su apvalintais kampais, kibaus tekstilinio užsegimo šiurkšti pusė (su kabliukais), prie kurios tvirtinama atšvaitinio audinio detalė su kibaus tekstilinio užsegimo švelnia puse (su kilputėmis). Detalė 4 (±0,2) x 8 (±0,3) cm dydžio. Atšvaitiniai elementai turi būti pagaminti iš atšvaitinės juostos ar medžiagos, kuri turi atitikti LST EN ISO 20471:2013 arba kito lygiaverčio standarto reikalavimus. 18. Ant kairės rankovės, 5 (±0,2) cm atstumu nuo rankovės įsiuvimo siūlės, prisiūta apvali 8 (±0,2) cm skersmens kibaus tekstilinio užsegimo švelni pusė LIETUVOS PROBACIJOS TARNYBOS antsiuvui tvirtinti. Prie antsiuvo prisiūta „Velkro“ juostos šiurkšti pusė. 19. 6 cm nuo rankovės apačios, prie rankovės skaidymo siūlės, prisiūta uždėtinė kišenėlė tušinukui. Kišenėlė 13 (±0,2) x 3 (±0,3) cm dydžio. 20. Rankovių apačios plotis reguliuojamas velkėmis, įsiūtomis į rankovių sujungimo siūlę, užsegamomis kibiais tekstiliniais užsegimais. Ant velkės vidinės dalies, per visą jos ilgį, prisiuvama 3,0 ± 0,3 cm pločio kibaus tekstilinio užsegimo juostelės kabliukų dalis, o ant rankovės palankos dalies prisiuvama 3,0 ± 0, cm pločio, ir 15,0 ± 0,3 cm ilgio kibaus tekstilinio užsegimo kilpučių dalis. 21. Striukės šonuose įsiūti 23,0 ± 1,0 cm ilgio vandeniui nelaidūs užtrauktukai. Per visą šoninių užtrauktukų ilgį, gaminio viduje prisiuvamas 4,0 ± 0,5 cm pločio priesiuvas (užtrauktuko uždengimas). Užtrauktuko uždengimo priesiuvo apatinė dalis yra “L” raidės formos, kurios prailginta dalis tvirtinama su striukės priekio apačios dalimi, susegant jas tarpusavyje juodos spalvos Ø12,0 ± 1,0 mm spaudėmis. 22. Striukės apačia nupeltakiuota 3,5 ± 0,5 cm pločio peltakiu. Apačios kraštas nupeltakiuotas 0,1 – 0,2 cm pločio peltakiu. Striukės apačios plotis reguliuojamas elastinėmis virvutėmis ir fiksatoriais. Nugaros dalies apačios pločio reguliavimui elastinė virvelė praverta pro fiksatorius, pritvirtinta per tekstilinę juostelę prie nugaros šoninių siūlų. Kad virvelės galai neišsivertų pro tekstilinę juostelę, galuose uždedami plastikiniai, juodos spalvos antgaliai, kurie turi būti patvarūs, ir neatsisegti. 23. Striukė siuvama su įsiūtu trikotažinės medžiagos tinklelio tipo pamušalu, kurio techninės charakteristikos nurodytos 2 lentelėje. Tinklelio tipo pamušalas turi būti slidžiu paviršiumi, nekibus. 24. Striukės vidinėje dalyje, apatinė striukės ir rankovių pamušalo dalis papildomai sutvirtinta poliesterine tekstiline medžiaga, kurios charakteristikos nurodytos 2 lentelėje. 25. Striukė siuvama su vidinėmis kišenėmis. 26. Striukė siuvama su atskirai išsegamu šiltalu. Šiltalas tiesaus silueto, su rankovėmis. 27. Išsegamo šiltalo vidinė ir išorinė pusės sukirptos iš pamušalinio juodos spalvos audinio (pamušalas PES arba PU), sudaigstyto su šiltalo medžiaga (šiltalo medžiaga 100% poliesterinio pluošto arba kito lygiaverčio, paviršinis tankis – 180 ± 10 g/m2). Šiltalo priekiniai, apatiniai, priekaklio, rankovių apačios kraštai apkantuoti tampria, elastinga juodos spalvos juostele. 28. Išsegamo šiltalo vidinėje dalyje abiejose pusėse, krūtinės aukštyje, prisiūtos uždėtinės kišenės, užsegamos priekyje vertikalia kryptimi 17,0 ± 1,0 cm ilgio spiraliniais užtrauktukais. 29. Išsegamas šiltalas prie striukės prisegamas vienu spiraliniu užtrauktuku. Išsegamas šiltalas papildomai tvirtinamas prie striukės pagrindo elastinių virvelių kilpomis ir sagomis: rankovių apačioje, ties pažastimis, ir nugarinėje dalyje. 30. Striukės priekio ir nugaros papetės jungimo siūlės, rankovės įsiuvimo siūlės, velkės movai prisiuvimo siūlė nupeltakiuotos 0,5 - 0,6 cm pločio apdailos peltakiais. Striukės priekio užtrauktuko įsiuvimo siūlės, priekio priesiuvas ir jo prisiuvimo siūlė, rankovių skaidymo siūlės, gobtuvo dalių sujungimo siūlės, šoninių užtrauktukų įsiuvimo siūlės, rankovių ir šonų apačiose esančios velkės peltakiuotos 0,1 - 0,2 cm pločio peltakiu. 31. Striukės kišenių, kišenių užtrauktukų prisiuvimo kampai, šonuose esančių užtrauktukų prisiuvimo kraštai, velkių prisiuvimo kraštai turi būti užtvirtinti specialiais įtvirčiais (įtvirčių pusautomatis). 32. Patogiam užtrauktukų atsegimui ar užsegimui, prie užtrauktukų galvučių turi būti pritvirtinti plastikiniai pakabukai su elastinėmis virvelėmis arba gali būti pritvirtintos perlenktos 1,0 cm pločio ripso juostelės, kurių galutinis ilgis 5,0 ± 0,5 cm. Spalva gali būti derinama prie pagrindinio audinio spalvos arba juodos spalvos. 33. Striukės gaminamos su nusegamu skiriamuoju užrašu nugaroje. Nugarinėje dalyje, krūtinės lygyje, prisiūta „Velcro“ veltinio juosta užrašui „PROBACIJA“ tvirtinti, matmenys: 8 x 33 cm (±1 cm). Didelėmis raidėmis įspaustas atšvaitinis (šviesą atspindintis) užrašas, prie užrašo prisiūta „Velcro“ juostos šiurkšti pusė. Atšvaitiniai elementai turi būti pagaminti iš atšvaitinės juostos ar medžiagos, kuri turi atitikti LST EN ISO 20471 arba kito lygiaverčio standarto reikalavimus. |

**STRIUKIŲ PAGRINDINĖS MEDŽIAGOS TECHNINIAI RODIKLIAI**

1 lentelė

|  |  |  |  |
| --- | --- | --- | --- |
| Eil.  Nr. | **Rodiklio pavadinimas** | **Rodiklio reikšmė** | **Bandymų metodo žymuo** |
| 1. | Pluoštinė sudėtis, % | Viršutinis sluoksnis- 100% PA;  vidurinis sluoksnis -PU(arba lygiavertis);  apatinis sluoksnis-100 % PES | LST EN ISO 1833 arba kitas lygiavertis |
| 2. | Paviršinis tankis, g/m² | 155 ± 15 | ISO 3801:1977 arba LST EN 12127:1999 arba kitas lygiavertis |
| 3. | Didžiausioji trūkimo jėga, N | Metmenys ≥ 800  Ataudai ≥ 600 | LST EN ISO 13934-1:2013 arba kitas lygiavertis |
| 4. | Plyšimo jėga, N | ≥ 30 | LST EN ISO 4674-1(A metodas) :2016 arba kitas lygiavertis |
| 5. | Matmenų pokytis po skalbimo prie 40˚, % | ± 2,0 | EN ISO 5077:2008 arba kitas lygiavertis |
| 6. | Nusidažymo atsparumas, balais: | |  |
| 6.1 | - vandeniui | **≥** 4 | LST EN ISO 105-E01:2013 arba kitas lygiavertis |
| 6.2 | - skalbimui prie 40 ˚C | **≥** 4 | LST EN ISO 105-C06 :2010 arba kitas lygiavertis |
| 6.3 | - sausai trinčiai | ≥ 4 | LST EN ISO 105-X12 :2016 arba kitas lygiavertis |
| 6.4 | - šlapiai trinčiai | ≥ 3 | LST EN ISO 105-X12 :2016 arba kitas lygiavertis |
| 6.5 | - dirbtinei šviesai | **≥** 4 | LST EN ISO 105-B02:2014 arba kitas lygiavertis |
| 6.6 | - organiniams tirpikliams | **≥** 4 | LST EN ISO 105-X05:1994 arba kitas lygiavertis |
| 7. | Atsparumas vandens prasiskverbimui, cm | ≥ 2000 | EN ISO 811 :2018 arba kitas lygiavertis |
| 8. | Atsparumas vandens prasiskverbimui po 3skalbimų, cm | ≥ 1500 | EN ISO 811 :2018 arba kitas lygiavertis |
| 9. | Atsparumas vandens garams, Ret m²Pa/W | ≤ 12 | LST EN ISO 11092:2015 arba kitas lygiavertis |
| 10. | Atsparumas dilinimui prie 12 kPA, ciklai | ≥ 100000 | LST EN ISO 12947-2:2016 arba kitas lygiavertis |
| 11. | Medžiagos tamprumas, %  Pailgėjimas po 5 tempimo ciklų(S)  išilgine kr.  skersine kr.  Grįžtamoji deformacija(D), po 30 min relaksacijos  išilgine kr.  skersine kr. | ≥ 5  ≥ 15  ≥ 90  ≥ 90 | LST EN ISO 20932-1 :2020 arba kitas lygiavertis |
| 12. | Pynimas | Ruoželis 2/2 |  |
| 13. | Siūlų skaičius cm  metmenų  ataudų | ≥ 40  ≥ 30 | LST EN ISO 1049-2:1998 arba kitas lygiavertis |
| 14. | Spalvų skirtumas , Δ E cmc\* | ≤ 1,5 | LST EN ISO 105-J03 :2009arba kitas lygiavertis |

Pastabos:

1) atliekant 5 ir 6.2 rodiklių bandymus, skalbimo ir džiovinimo procedūros pagal LST EN ISO 6330: 2021 skalbimo procedūra – 4N, džiovinimo būdas – A.

\* – Rodiklis "Spalvų skirtumas, Δ E cmc" taikomas sutarties vykdymo metu, kontroliuojant nukrypimą nuo suderinto pavyzdžio- etalono.

**TRIKOTAŽINIO TINKLELIO PAMUŠALO IR PAMUŠALO PASTIPRINIMO MEDŽIAGŲ TECHNINIAI RODIKLIAI**

2 lentelė

|  |  |  |  |
| --- | --- | --- | --- |
| Eil.  Nr. | **Rodiklio pavadinimas** | **Rodiklio reikšmė** | **Bandymų metodo žymuo** |
| Trikotažinis tinklelio pamušalas | | | |
| 1. | Pluoštinė sudėtis, % | 100% PES arba PA | LST EN ISO 1833 arba kitas lygiavertis |
| 2. | Paviršinis tankis, g/m² | 100 ± 15 | ISO 3801:1977 arba LST EN 12127:1999 arba kitas lygiavertis |
| 3. | Matmenų pokytis po skalbimo prie 40˚, % | ± 2,0 | EN ISO 5077:2008 arba kitas lygiavertis |
| 4. | Nusidažymo atsparumas, balais: | |  |
| 4.1 | - sausai trinčiai | ≥ 4 | LST EN ISO 105-X12:2016 arba kitas lygiavertis |
| 4.2 | - šlapiai trinčiai | ≥ 4 | LST EN ISO 105-X12: 2016 arba kitas lygiavertis |
| 5. | Spalva | Juoda |  |
| Pamušalo pastiprinimo medžiaga | | | |
| 1. | Pluoštinė sudėtis, % | 100% PES arba PA | LST EN ISO 1833 arba kitas lygiavertis |
| 2. | Paviršinis tankis, g/m² | 140 ± 10 | ISO 3801:1977 arba LST EN 12127:1999 arba kitas lygiavertis |
| 3. | Didžiausioji trūkimo jėga, N | Metmenys ≥ 1000  Ataudai ≥ 700 | LST EN ISO 13934-1 : 2013arba kitas lygiavertis |
| 4. | Matmenų pokytis po skalbimo prie 40˚, % | ± 2,0 | EN ISO 5077 :2008 arba kitas lygiavertis |
| 5. | Atsparumas dilinimui (sūkiai), 9 kPa | ≥ 90000 | LST EN ISO 12947-2:2016 arba kitas lygiavertis |
| 6. | Spalva | Juoda |  |

**KIBIEJI UŽSEGIMAI („Velcro“ juosta)**

3 lentelė

|  |  |  |
| --- | --- | --- |
| Rodiklio pavadinimas, dimensija | Rodiklio reikšmė | Bandymo metodo žymuo  (turi atitikti nurodytą arba kitą lygiavertį) |
| 1. Spalva | Juoda |  |
| 1. Atskiriamoji jėga, N/cm: |  |  |
| * 1. po skalbimo | ≥ 1,3 | LST EN 12242:2012 |
| * 1. po 5000 atidarymo-uždarymo ciklų | ≥ 0,65 | LST EN 12242:2012 |
| 1. Šlyties jėga, N/cm2: |  |  |
| * 1. po skalbimo | ≥ 6 | LST EN 13780:2003 |
| * 1. po 5000 atidarymo-uždarymo ciklų | ≥ 4 | LST EN 13780:2003 |
| 1. Nusidažymo atsparumas, balais: |  |  |
| * 1. sausai trinčiai | ≥ 4 | LST EN ISO 105-X12, X16 :2016 |
| * 1. šlapiai trinčiai | ≥ 4 | LST EN ISO 105-X12, X16 :2016 |
| * 1. skalbimui prie 40℃ | ≥ 4 | LST EN ISO 105-C06 :2010 |
| * 1. dirbtinei šviesai | ≥ 5 | LST EN ISO 105-B02 :2014 |

**UŽTRAUKTUKŲ TECHNINĖS CHARAKTERISTIKOS**

4 lentelė

|  |  |  |  |
| --- | --- | --- | --- |
| Eil. Nr. | Rodiklio pavadinimas, dimensija | Rodiklio reikšmė | Bandymų metodo žymuo |
| 1. | Galvutės pakabuko nutraukimo stiprumas, N | ≥ 200 | EN 16732:2016, B priedas arba lygiavertis |
| 2. | Stabdymo viršuje stiprumas, N | ≥ 90 | EN 16732:2016, D priedas arba lygiavertis |
| 3. | Užsegimų – atsegimų ciklų skaičius be gedimų, ciklai | ≥ 500 | EN 16732:2016, F priedas arba lygiavertis |
| 4. | Dantukų takelio skersinis stiprumas, N | ≥ 250 | EN 16732:2016, G priedas arba lygiavertis |
| 5. | Nusidažymo atsparumas, balai |  |  |
| 5.1. | Skalbimui prie 40 oC | ≥ 4 | LST EN ISO 105-C06:2010 arba lygiavertis |
| 5.2. | sausai trinčiai | ≥ 4 | LST EN ISO 105-X12:2016  arba lygiavertis |
| 5.3. | šlapiai trinčiai | ≥ 3 | LST EN ISO 105-X12:2016  arba lygiavertis |

**VYRIŠKOS, MOTERIŠKOS ŽIEMINĖS STRIUKĖS BAZINIŲ DYDŽIŲ IŠMATAVIMŲ LENTELĖ**

5 lentelė

|  |  |  |  |  |
| --- | --- | --- | --- | --- |
| Eil. Nr. | Matavimo vieta | Žieminė striukė Reikšmė, cm | Žieminė striukė Reikšmė, cm | Leistini nukrypimai, cm |
| Bazinis dydis | 104/182 | 88/164 |
| 1. | ½ Gaminio plotis per krūtinę | 62,0 | 54,0 | ± 1 |
| 2. | ½ Gaminio plotis apačioje | 60,0 | 55,0 | ±1 |
| 3. | Nugaros ilgis | 78,0 | 65,0 | ±1 |
| 4. | Peties plotis | 16,4 | 13,4 | ±0,3 |
| 5. | Rankovės ilgis | 66,0 | 58,0 | ± 1 |
| 6. | ½ Rankovės plotis (bicepsas), | 32,0 | 26,5 | ±0,5 |
| 7. | ½ Rankovės apačios plotis | 15,0 | 13,0 | ±0,5 |
|  | Išsegamo šiltalo išmatavimai | | | |
| 8. | ½ Gaminio plotis per krūtinę | 58,0 | 50,0 | ±1 |
| 9. | ½ Gaminio plotis apačioje | 56,0 | 51,0 | ±1 |
| 10. | Nugaros ilgis | 73,0 | 60,0 | ±1 |
| 11. | Peties plotis | 13,4 | 10,4 | ±0,5 |
| 12. | Rankovės ilgis | 64,0 | 56,0 | ± 1 |
| 13. | ½ Rankovės plotis (bicepsas), | 30,0 | 24,5 | ± 0,5 |
| 14. | ½ Rankovės apačios plotis | 12,5 | 9,5 | ± 0,5 |

VYRŲ DYDŽIŲ LENTELĖ

6 lentelė

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Dydis | 88 | 92 | 96 | 100 | 104 | 108 | 112 | 116 | 120 | 126 | 132 | 138 | 144 | 150 |
| Ūgis |
| 164 | X | X | X | X | X | X | X | X |  |  |  |  |  |  |
| 170 | X | X | X | X | X | X | X | X | X |  |  |  |  |  |
| 176 | X | X | X | X | X | X | X | X | X | X | X | X | X | X |
| 182 | X | X | X | X | X | X | X | X | X | X | X | X | X | X |
| 188 | X | X | X | X | X | X | X | X | X | X | X | X | X | X |
| 194 |  | X | X | X | X | X | X | X | X | X | X | X | X | X |
| 200 |  |  | X | X | X | X | X | X | X | X | X | X | X | X |
| 206 |  |  |  | X | X | X | X | X | X | X | X | X | X | X |

Nestandartinių dydžių išmatavimai bus pateikiami užsakant prekes.

MOTERŲ DYDŽIŲ LENTELĖ

7 lentelė

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Dydis | 80 | 84 | 88 | 92 | 96 | 100 | 104 | 108 | 112 | 116 | 120 | 126 | 132 | 138 | 144 |
| Ūgis |
| 156 | X | X | X | X | X | X | X | X | X | X |  |  |  |  |  |
| 164 | X | X | X | X | X | X | X | X | X | X | X | X | X | X | X |
| 172 | X | X | X | X | X | X | X | X | X | X | X | X | X | X | X |
| 180 |  | X | X | X | X | X | X | X | X | X | X | X | X | X | X |
| 188 |  |  | X | X | X | X | X | X | X | X | X | X | X | X | X |

Nestandartinių dydžių išmatavimai bus pateikiami užsakant prekes